**Чланови Одлуке о организацији Управе Градске општине Пантелеј који се мењају и допуњују:**

**Члан 9**

Унутрашње организационе јединице Управе су :

1. Одсек за послове кабинета Председника градске општине и председника Скупштине

2. Одсек за нормативе, правне и опште послове

3. Одсек за финансије

4. Одсек за локални економски развој

5. Група за комуналне послове

6. Група за заједничке послове

 У Одсеку за локални економски развој формира се Група за послове месних заједница.``

**Члан 14 а**

 **``Група за заједничке послове** обавља послове везане за одржавање објекта и возног парка.

 Група обавља:

**-**послове инфраструктурног одржавања објекта,

-послове противпожарне заштите и друге послове од заједничког интереса за потребе органа градске општине;

-послове превоза моторним возилима и вршење сервисних и других услуга;

-послове набавке инвентара и потрошног материјала за потребе градске општине;

-и друге послове у складу са законом, прописима Града и Градске општине.

**Члан 20**

Радом Управе руководи начелник, кога поставља Веће градске општине на период од пет година.

За начелника Управе поставља се лице које има завршен Правни факултет, положен испит за рад у органима државне управе и најмање пет година радног искуства у струци.

Начелник не може вршити јавну, професионалну и другу дужност која је неспојива са његовом функцијом.

**Члан 21**

Начелник Управе се поставља на основу јавног огласа.

Јавни оглас из става 1. овог члана расписује Веће градске општине, а за спровођење јавног огласа задужен је Одсек за правне и заједничке послове, који на основу приложене документације утврђује испуњеност услова кандидата за начелника Управе.

Председник Градске општине предлаже кандидата за начелника Управе.

Начелника Управе поставља и разрешава Веће градске општине.

За свој рад и рад Управе начелник одговара Скупштини и Већу градске општин

**Члан 23**

Начелник Управе организује и обезбеђује законито, ефикасно и стручно обављање послова, координира рад и међусобну сарадњу унутрашњих организационих јединица, одлучује о правима, обавезама и дужностима из радних односа запослених, стара се о обезбеђивању материјалних и других услова за ефикасан рад и одговоран је за законитост рада Управе.

**Члан 52**

Пријем у радни однос у Управи и распоређивање запослених врши начелник у складу са законом и правилником о унутрашњем уређењу и систематизацији радних места Управе.

**Члан 53**

О појединачним правима, обавезама и одговорностима по основу рада запослених одлучује начелник Управе.

О правима, обавезама и одговорностима начелника по основу рада одлучује Веће градске општине.